Európska Komisia týmto predkladá rozpočtovému orgánu predbežný návrh opravného rozpočtu č. 4 k rozpočtu na rok 2008. - Výkaz výdavkov podľa oddielov - Oddiel III – Komisia /* KOM/2008/0203 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.4.2008 KOM(2008) 203 v konečnom znení PREDBEŽNÝ NÁVRH OPRAVNÉHO ROZPOČTU Č. 4 K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III – Komisia (predložená Komisiou) PREDBEŽNÝ NÁVRH OPRAVNÉHO ROZPOČTU Č. 4K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1995/2006[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 4 k rozpočtu na rok 2008. ZMENY VO VŠEOBECNOM VÝKAZE PRÍJMOV Zmeny vo všeobecnom výkaze príjmov sa zasielajú osobitne prostredníctvom systému SEI-BUD. Anglické znenie zmien vo všeobecnom výkaze príjmov je pre informáciu pripojené ako príloha k rozpočtu. DÔVODOVÁ SPRÁVA Cieľom súčasného predbežného návrhu opravného rozpočtu č. 4/2008 je zahrnúť do rozpočtu prebytok vyplývajúci z plnenia rozpočtu v rozpočtovom roku 2007. Ako sa stanovuje v nariadení o rozpočtových pravidlách, ktoré sa vzťahujú na všeobecný rozpočet Európskych spoločenstiev[3], v článku 15 ods. 3, je to jediným predmetom tohto predbežného návrhu opravného rozpočtu a tento predbežný návrh opravného rozpočtu sa musí predložiť do 15 dní po predložení priebežnej účtovnej závierky, ku ktorému došlo 31. marca 2008. 1. Plnenie rozpočtu v rozpočtovom roku 2007 vykazuje prebytok vo výške 1 528 833 290 EUR (okrem čistého salda s EZVO-EHP), ktorý sa tak zahrnie do rozpočtu na rok 2008 ako príjem. Zaznamenaný prebytok možno analyzovať takto: 2007 | EZVO – EHP | Európske spoločenstvá | Spolu | Príjmy za rozpočtový rok | 136 671 660,00 | 117 426 308 469,91 | 117 562 980 129,91 | Platby z rozpočtových prostriedkov bežného roka | -122 335 221,52 | -112 905 636 590,67 | -113 027 971 812,19 | Platobné rozpočtové prostriedky prenesené do roku N+1 | 0,00 | -3 114 011 336,73 | -3 114 011 336,73 | Rozpočtové prostriedky EZVO prenesené z roku N-1 | -2 103 751,46 | 0,00 | -2 103 751,46 | Zrušenie nevyužitých rozpočtových prostriedkov prenesených z roku N-1 | 579 671,59 | 245 683 538,88 | 246 263 210,47 | Kurzové rozdiely za daný rok | 0,00 | -123 510 791,35 | -123 510 791,35 | Výsledok rozpočtového hospodárenia za rok 2007 | 12 812 358,61 | 1 528 833 290,04 | 1 541 645 648,65 | 2. Zahrnutím prebytku do rozpočtu sa zodpovedajúcim spôsobom zníži celkový príspevok členských štátov na financovanie rozpočtu EÚ. Toto celkové zníženie pre jednotlivé členské štáty bude tiež ovplyvnené aktualizovanou predpoveďou vlastných zdrojov (TZV, DPH a HND) vrátane aktualizovanej sumy korekcie pre Spojené kráľovstvo. Komisia na začiatku júna predloží v rámci samostatného predbežného návrhu opravného rozpočtu aktualizované predpovede, ktoré by mali viesť k ďalším zmenám výšky príspevkov jednotlivých krajín. [1] Ú. v. ES L 248, 16.9.2002, s. 1. [2] Ú. v. EÚ L 390, 30.12.2006, s. 1. [3] Ú. v. ES L 248, 16.9.2002, s. 1.